Karlos Kayzer

Karlos Enrike Rapozo və ya Karlos Kayzer (; ) — Braziliyalı futbolçu hesab edilən şəxs. Peşəkar futbolçu kimi bacarıqları olmasa da, iyirmi il ərzində Braziliya, Argentina və Meksikanın yüksək divizionlarında çıxış edən bir çox komanda ilə müqavilə bağlamağı bacarıb. O, bütün karyerası ərzində bir oyun keçirməyib. Cəmi bir dəfə meydana çıxmaq üzrə olsa da, həmin oyunda isinmə hərəkəti zamanı qırmızı vərəqə alıb. Karlos çoxlu zədələrə məruz qalmaqla və tez-tez komanda dəyişikliyi etməklə, həmçinin digər hiylələrlə futbolçu keyfiyyətlərinin olmadığını gizlədə bilib. The Guardian Kayzeri futbol tarixinin ən böyük fırıldaqçısı adlandırıb.

 Kitab 
Jurnalist Rob Smitin "Kayzer: Heç Vaxt Futbol Oynamayan Ən Böyük Futbolçu" kitabı 2018-ci ildə nəşr edilib.

 İstinadlar 

Kateqoriya:Braziliyanın kişi futbolçuları
Kateqoriya:Fransa Liqa 2 oyunçuları
Kateqoriya:Flamenqo FK oyunçuları
Kateqoriya:İndependyente FK oyunçuları
Kateqoriya:Vasko da Qama FK oyunçuları
Kateqoriya:Botafoqo FK oyunçuları
Kateqoriya:Fırıldaqçılar
Kateqoriya:Legioner Braziliya futbolçuları